MIDHALI RAJ
అమ్మాయిలకు ఐపిఎల్‌ నిర్వహించండి: మిథాలీ రాజ్‌
లార్డ్స్‌: ఐసిసి మహళల ప్రపంచకప్‌లో భారత జట్టు ప్రదర్శన చూశాకైనా అమ్మాయిలకి ఐపిఎల్‌ నిర్వహంచాలనే ఆలోచన బిసిసిఐకి వస్తే బాగుంటుందని కెప్టెన్‌ మిథాలీరాజ్‌ అభిప్రాయపడింది. లార్డ్స్‌ వేధికగా ఇంగ్లాండ్‌తో ఆదివారం జరిగిన ఫైనల్‌ మ్యాచ్‌లో భారత్‌ ఓడినా, చివర వరకు పోరాడి ఆకట్టు కుంది. టోర్నీలో ఎలాంటి అంచనాలు లేకుండా బరిలోకి దిగిన భారత్‌, అగ్రశ్రేణి జట్లకు సైతం షాకులిస్తూ ఫైనల్‌కు చేరడంతో జట్టులోకి ఒక్కో క్రికెటర్‌కి రూ.50లక్షల నజరానాని బిసిసిఐ ప్రక టించిన విషయం తెలిసిందే. లీగ్‌ దశలో దక్షిణాఫ్రికా, ఆస్ట్రేలియా చేతిలో ఓడిన తర్వాత భారత జట్టు ఫైనల్‌కు చేరుతుందని ఎవ రూ ఊహించి ఉండరు. కానీ…అసాధారణ ప్రదర్శనతో ఇంగ్లాం డ్‌తో తుదిపోరులో ఢీకొన్నాం. ఆస్ట్రేలియాలో జరిగే మహిళల బిగ్‌ బాస్‌ లీగ్‌లో మంధానా, హర్మన్‌ప్రీత్‌ కౌర్‌ ఆడి ఉండటం ఇక్కడ కలిసొచ్చింది. జట్టులోని ఎక్కువమందికి ఇలా ప్రైవేట్‌ లీగ్స్‌లో ఆడే అవకాశం లభిస్తే వారు తమ ఆటను మెరుగుపర్చుకుంటారు. భారత్‌ జట్టు ప్రదర్శనపై ప్రస్తుతం బిసిసిఐ సంతృప్తిగానే ఉంటుందని అనుకుంటున్నానని మిథాలీ వివరించారు. మహిళల ఐపిఎల్‌కు శ్రీకారం చుట్టేందుకు ఇదే తగిన సమయమని మిథాలీ పేర్కొన్నారు.